புளோரன்சு நைட்டிங்கேல் பதக்கம்

புளோரன்சு நைட்டிங்கேல் பதக்கம் (Florence Nightingale Medal) என்பது செவிலியத்தில் சிறந்து விளங்குபவர்களுக்கு வழங்கப்படும் ஒரு சர்வதேச விருது. இதற்கு இங்கிலாந்து சமூக செயற்பாட்டாளரான புளோரன்ஸ் நைட்டிங்கேலின் பெயரிடப்பட்டது. ஆரம்பத்தில் இது பெண் செவிலியர்களுக்கு மட்டுமே வழங்கப்பட்டு வந்தாலும் புதிய விதிமுறைகளின்படி தற்போது ஆண்களுக்கும் வழங்கப்படுகிறது.

1907 இல் இலண்டனில் நடைபெற்ற எட்டாவது சர்வதேச செஞ்சிலுவைச் சங்கங்களின் மாநாட்டைத் தொடர்ந்து, சர்வதேச செஞ்சிலுவைச் சங்கத்தால் இந்தப் பதக்கம் நிறுவப்பட்டது.1912  "காயமடைந்தவர்கள், நோய்வாய்ப்பட்டவர்கள் அல்லது ஊனமுற்றோர் அல்லது மோதல் அல்லது பேரழிவால் பாதிக்கப்பட்ட பொதுமக்களுக்கு விதிவிலக்கான தைரியம் மற்றும் பக்தி" அல்லது "முன்மாதிரியான சேவைகள் அல்லது பொது சுகாதாரம் அல்லது நர்சிங் கல்வித் துறைகளில் ஆக்கப்பூர்வமான மற்றும் முன்னோடி மனப்பான்மை" கொண்ட செவிலியர்கள் அல்லது உதவியாளர்களுக்கு வழங்கக்கூடிய மிக உயர்ந்த சர்வதேச சிறப்பம்சமாகும். புளோரன்ஸ் நைட்டிங்கேல் பதக்க நிறுவனம் சர்வதேச செஞ்சிலுவைச் சங்கங்களின் பல உறுப்பினர்கள் மற்றும் ஊழியர்களைக் கொண்டுள்ளது, அவர்களில் பலர் செவிலியத்தில் வல்லுநர்களாகவும் சர்வதேச செஞ்சிலுவை மற்றும் செஞ்சிலுவை சங்கங்களின் தலைமை செவிலியராகவும் இருந்துள்ளனர். சர்வதேச செவிலியர் அமைப்பின் பிரதிநிதியும் இப்பணியில் பங்கேற்கிறார்.

வரலாறு 
முதல் உலகப் போரின் இடையூறு காரணமாக 1920 ஆம் ஆண்டில் முதல் 42 விருதுகள் வழங்கப்பட்டாலும், இந்த பதக்கம் ஆரம்பத்தில் ஆண்டுதோறும் ஆறு செவிலியர்களுக்கு வழங்குவதற்காக அமைக்கப்பட்டது.   பெரிய பிரித்தானியா (அப்போதைய பிரித்தானியப் பேரரசு உட்பட), ஆஸ்திரியா, பெல்ஜியம் செக்கோசிலோவாக்கியா, டென்மார்க், பிரான்ஸ், கிரேக்கம், அங்கேரி, இத்தாலி, யப்பான், உருமேனியா மற்றும் அமெரிக்க ஐக்கிய நாடுகள் போன்ற நாடுகளிலிருந்து வந்தவர்கள் முதல் பெறுநர்களாக இருந்தனர். பெரிய பிரித்தானியாமற்றும் அப்போதைய பிரித்தானியப் பேரரரசின் ஒன்பது செவிலியர்களான பீட்ரைஸ் இசபெல் ஜோன்ஸ், மார்கரெட் மெக்டொனால்ட் மற்றும் ஹெஸ்டர் மக்லீன் , ஆறு அமெரிக்க செவிலியர்களான புளோரன்ஸ் மெரியம் ஜான்சன், ஹெலன் ஸ்காட் ஹே, லிண்டா கே. மேயர்ஸ், மார்த்தா எம். ரஸ்ஸல், மேரி ஈ. கிளாட்வின் மற்றும் அல்மா ஈ. ஃபோர்ஸ்டர்,  மற்றும் எல்ஸ்பெத் வான் கெயூடெல் உட்பட மூன்று ஜெர்மன் செவிலியர்களும் அடங்குவர்.  ஐடா எஃப். பட்லர் 1937 இல் இந்த விருதைப் பெற்ற பதினைந்தாவது அமெரிக்கர் ஆவார் 

1991 இல் கட்டுப்பாடுகள் மாறும் வரை இந்த பதக்கம் பெண் செவிலியர்களுக்கு மட்டுமே வழங்கப்படு வந்தௌ. புதிய விதிமுறைகளின் கீழ், இது பெண்கள் மற்றும் ஆண்கள் இருவருக்கும் வாப்பளிக்கும். மேலும், உலகளவில் அதிகபட்சமாக ஐம்பது பெறுநர்களுக்கு ஒவ்வொரு இரண்டு வருடங்களுக்கும் வழங்கப்படுகிறது.

சான்றுகள் 

பரிசுகளும் விருதுகளும்